CELEX: 22012D0023
Language: el
Date: 2012-02-10 00:00:00
Title: Απόφαση της Μεικτής Επιτροπής του ΕΟΧ αριθ. 23/2012, της 10ης Φεβρουαρίου 2012 , για την τροποποίηση του παραρτήματος XIII (Μεταφορές) της συμφωνίας για τον ΕΟΧ

21.6.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 161/28
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 23/2012
   της 10ης Φεβρουαρίου 2012
   για την τροποποίηση του παραρτήματος XIII (Μεταφορές) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα XIII της συμφωνίας τροποποιήθηκε με την απόφαση αριθ. 165/2011 της Μεικτής Επιτροπής του ΕΟΧ της 19ης Δεκεμβρίου 2011 (1).
            
         
               (2)
            
            
               Ο εκτελεστικός κανονισμός (ΕΕ) αριθ. 651/2011 της Επιτροπής, της 5ης Ιουλίου 2011, σχετικά με την έγκριση των εσωτερικών κανόνων λειτουργίας του πλαισίου μόνιμης συνεργασίας που έχουν δημιουργήσει τα κράτη μέλη σε συνεργασία με την Επιτροπή σύμφωνα με το άρθρο 10 της οδηγίας 2009/18/ΕΚ του Ευρωπαϊκού Κοινοβουλίου και του Συμβουλίου (2) πρέπει να ενσωματωθεί στη συμφωνία.
            
         
               (3)
            
            
               Η οδηγία 2001/14/ΕΚ του Ευρωπαϊκού Κοινοβουλίου και του Συμβουλίου (3) ενσωματώθηκε στη συμφωνία με την απόφαση αριθ. 118/2001 της Μεικτής Επιτροπής του ΕΟΧ της 28ης Σεπτεμβρίου 2001 (4).
            
         
               (4)
            
            
               Η οδηγία 2001/14/ΕΚ καταργεί τους κανονισμούς του Συμβουλίου (ΕΟΚ) αριθ. 2830/77 (5) και (ΕΟΚ) αριθ. 2183/78 (6), την οδηγία 95/19/ΕΚ (7) του Συμβουλίου και τις αποφάσεις του Συμβουλίου 82/529/ΕΟΚ (8) και 83/418/ΕΟΚ (9) που έχουν ενσωματωθεί στη συμφωνία και πρέπει, επομένως, να διαγραφούν από τη συμφωνία,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα XIII της συμφωνίας τροποποιείται ως εξής:
   
               1)
            
            
               Στην παράγραφο ΙΙ των ΤΟΜΕΑΚΩΝ ΠΡΟΣΑΡΜΟΓΩΝ, οι λέξεις «Άρθρο 1 της απόφασης 83/418/ΕΟΚ,» και «άρθρο 2 του κανονισμού (ΕΟΚ) αριθ. 2830/77, άρθρο 2 του κανονισμού (ΕΟΚ) αριθ. 2183/78 και άρθρο 2 της απόφασης 82/529/ΕΟΚ» διαγράφονται.
            
         
               2)
            
            
               Το κείμενο του σημείου 38 (απόφαση 83/418/ΕΟΚ του Συμβουλίου), του σημείου 40 [κανονισμός (ΕΟΚ) αριθ. 2830/77 του Συμβουλίου], του σημείου 41 [κανονισμός (ΕΟΚ) αριθ. 2183/78 του Συμβουλίου], του σημείου 41α (οδηγία 95/19/ΕΚ του Συμβουλίου) και του σημείου 42 (απόφαση 82/529/ΕΟΚ του Συμβουλίου) διαγράφεται.
            
         
               3)
            
            
               Μετά το σημείο 55γ (που έχει διαγραφεί) παρεμβάλλεται το ακόλουθο σημείο:
               
                           «55γα.
                        
                        
                           
                              32011 R 0651: εκτελεστικός κανονισμός (ΕΕ) αριθ. 651/2011 της Επιτροπής, της 5ης Ιουλίου 2011, σχετικά με την έγκριση των εσωτερικών κανόνων λειτουργίας του πλαισίου μόνιμης συνεργασίας που έχουν δημιουργήσει τα κράτη μέλη σε συνεργασία με την Επιτροπή σύμφωνα με το άρθρο 10 της οδηγίας 2009/18/ΕΚ του Ευρωπαϊκού Κοινοβουλίου και του Συμβουλίου (ΕΕ L 177 της 6.7.2011, σ. 18)’.
                        
                     
         Άρθρο 2
   Τα κείμενα του εκτελεστικού κανονισμού (ΕΕ) αριθ. 651/2011 της Επιτροπής στην ισλανδική και στη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 11 Φεβρουαρίου 2012, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (10), ή την ημερομηνία έναρξης ισχύος της απόφασης της Μεικτής Επιτροπής του ΕΟΧ με την οποία ενσωματώνεται στη συμφωνία η οδηγία 2009/18/ΕΚ του Ευρωπαϊκού Κοινοβουλίου και του Συμβουλίου (11), ανάλογα με το ποια ημερομηνία είναι μεταγενέστερη.
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 10 Φεβρουαρίου 2012.
      
         
            Για τη Μεικτή Επιτροπή του ΕΟΧ
         
         
            Ο εκτελών καθήκοντα Προέδρου
         
         Gianluca GRIPPA
      
   
   
      (1)  ΕΕ L 76 της 15.3.2012, σ. 57.
   
      (2)  ΕΕ L 177 της 6.7.2011, σ. 18.
   
      (3)  ΕΕ L 75 της 15.3.2001, σ. 29.
   
      (4)  ΕΕ L 322 της 6.12.2001, σ. 32.
   
      (5)  ΕΕ L 334 της 24.12.1977, σ. 13.
   
      (6)  ΕΕ L 258 της 21.9.1978, σ. 1.
   
      (7)  ΕΕ L 143 της 27.6.1995, σ. 75.
   
      (8)  ΕΕ L 234 της 9.8.1982, σ. 5.
   
      (9)  ΕΕ L 237 της 26.8.1983, σ. 32.
   
      (10)  Δεν έχουν αναφερθεί συνταγματικές απαιτήσεις.
   
      (11)  ΕΕ L 131 της 28.5.2009, σ. 114.